Ihala (Lumivaara)

Ihala () on taajama Karjalan tasavallan Lahdenpohjan piirin Miinalan kunnassa Venäjällä. Se sijaitsee Iijoen itäpuolella 9,5 kilometriä Lahdenpohjasta länteen.Generalnyi plan, s. 10. Taajamassa on 800 asukasta (vuonna 2012)Generalnyi plan, s. 3..

Ennen talvi- ja jatkosotaa Ihala oli osa Suomen Neuvostoliitolle luovuttamaa Lumivaaran kuntaa.

Taajaman ohittaa Pietarin ja Sortavalan välinen maantie. Sen kautta kulkee Kaarlahdesta Sortavalaan johtava rautatie, jolla on Ihalan pysäkki. Taajamasta johtaa päällystetty tie Raivion kautta Parikkala-Syväoron rajanylityspaikalle.Generalnyi plan, s. 21–22.

Ihalan lähellä hyödynnetään hiekka-, sora- ja graniittiesiintymiäGeneralnyi plan, s. 15.. Taajamassa on karjatila ja metsänhoitoalueen konttori. Sen koillispuolella sijaitsee asfalttibetonitehdas ja kivimurskaamo.Generalnyi plan, s. 30.

Palveluihin kuuluu lastentarha, keskikoulu, kirjasto, lääkintäasema, posti, kahvila ja kaksi kauppaa. Lähistöllä sijaitsee kaksi lomakylää.Generalnyi plan, s. 22–23.

Lähteet


Viitteet

Luokka:Lahdenpohjan piirin asutut paikat
Luokka:Lumivaaran kylät